Notum sit presentibus et futuris quod ego Galterius de Corbertaut dedi Deo et fratribus Cistercii sub censu V solidorum in festo beati Remigii solvendo quicquid tenebant de patre meo in pratis et in terris in territorio de Moysy et de Marrini et pratum sub Morizangis et promisi eis garandiam portare contra omnes qui contra hoc calumpniam aliquam movere attemptarent et si hoc non facerem ipsi censum ipsum retinerent. Huius rei testes sunt : Johannes decanus Divionensis, magister Rainaldus de Belna, magister Nicholaus capellanus ducis, Johannes de Ponti, Robertus de Vort, Landricus de Pomar. Factum est hoc presentibus Guidone de Fange et Pontio de Miratorio monachis Cistercii. Ego Robertus decanus Sancte Marie de Berna rogatus a prefato Galterio sigillum meum apposui.